På grunn av verditapet på nybil lønner det seg ofte å kjøpe en bruktbil. På en annen side så øker sannsynligheten for dyre reparasjoner jo eldre den er og lenger den er kjørt. Teknologi, sikkerhet og drivstofforbruk er også bedre på nyere biler enn eldre. Nybilgarantien gjelder fram til bilen er minst fem år, så kjøper du en bil som er to-tre år gammel, slipper du det største verditapet, samtidig som du kan kjøre enda noen år med tryggheten i garantien.